Diari Oficial de la Generalitat Valenciana


Sumari del DOGV 940, del 10-11-1988 (1988/812348)

ORDRE de 2 de novembre de 1988, conjunta, de les Conselleries d'Economia i Hisenda i Obre Públiques Urbanisme i Transports, per la qual es detalla el patrimoni de promoció publica de l'habitatge de la Generalitat Valenciana, la gestió i administració de la qual s'atribueix a l'Institut Valencià d'Habitatge, SA
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/11/02/(1)/dof/vci/html**

### Dades del document

Número de DOGV
:   940

Data del DOGV
:   10-11-1988

Secció del DOGV
:   DISPOSICIONS GENERALS

Número del document
:   1988/812348


Data del document
:   02-11-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 2 de novembre de 1988, conjunta, de les Conselleries d'Economia i Hisenda i Obres Públiques, Urbanisme i Transports, per la qual es detalla el patrimoni de promoció pública de l'habitatge de la Generalitat Valenciana, la gestió i administració de la qual s'atribueix a l'Institut Valencià d'Habitatge, SA.  
El Decret 118/1988, de 21 de juliol, del Consell de la Generalitat Valenciana ha determinat l'abast concret de la transmissió del patrimoni de la promoció pública de l'Habitatge a l'Institut Valencià d'Habitatge, SA.  
El Decret esmentat, en l'article primer estableix que per Ordre conjunta de les Conselleries d'Economia i Hisenda i Obres Públiques, Urbanisme i Transports, es detallaran els habitatges, locals comercials, terrenys i altres edificacions que constitueixen el patrimoni de promoció pública, la gestió i administració de la qual s'ha atribuït a l'Institut Valencià d'Habitatge, SA.  
D'aquesta manera, i en exercici de la facultat atribuïda en la Disposició Final Primera, s'aprova conjuntament l'Ordre esmentada.  
ORDENEM:  
Article primer  
El patrimoni de promoció pública de l?Habitatge, pertanyent a la Generalitat Valenciana, està constituït pels habitatges, locals comercials, terrenys i altres edificacions complementàries pertanyents a aquest, que es detallen en l'Annex d'aquesta Ordre.  
Article segon  
Així mateix constitueix part integrant del Patrimoni esmentat el conjunt d'accions, obligacions i altres drets, reals i de crèdit que es deriven del conjunt dels béns immobles relacionats en l?annex.  
Article tercer  
Els edificis en construcció i els terrenys adscrits a aquests seran administrats per l'Institut solament a partir de la recepció provisional, sense perjudici que la Conselleria d'Obres Públiques, Urbanisme i Transports continue gestionant els contractes d'obra fins el seu acabament total.  
Article quart  
Els rendiments econòmics derivats del patrimoni de promoció pública de l'habitatge, seran administrats per l'Institut Valencià d'Habitatge SA. de la manera establerta en l'article quart del Decret 181/88 de 29 de juliol, del Consell, des de l'u de gener d'enguany.  
València, 2 de novembre de 1988.  
El Conseller d'Economia i Hisenda,   
ANTONI BIRLANGA CASANOVA   
El Conseller d'Obres Públiques, Urbanisme i Transports,   
RAFAEL BLASCO CASTANY  
Veure annex


Còpia Permalink ELI